展望理論

係認知心理學上嘅一個理論模型，喺行為經濟學當中成日俾人攞嚟模擬人類點樣喺有不確定性嘅情況下作出決策。根據展望理論，人類嘅決策有兩個大步驟：
喺編輯階段，個人會按佢腦內認知機制當中嘅啟發法大約噉估計每個選項嘅得失，再喺腦入面將啲選項按「效用有幾高」先後噉排好，一個人會揀其中一個選項做對照點，並且將好過嗰個選項嘅當做得益，差過嗰個選項嘅當做損失，而呢個階段可以有機制減低框架效應嘅影響。
喺評估階段，個人會表現到好似計咗個效用值出嚟噉，並且作出決策，揀效用最大嗰個選項。

數學模型 
喺評估階段，一個選項嘅效用可以用以下呢條式表達：

當中  係效用， 代表每個可能結果， 代表可能結果  嘅效用，而  代表可能結果  發生嘅機會率。成條式講嘅嘢就係，將一個選項嘅每一個可能結果嘅效用乘以個結果發生嘅可能性，再將呢啲數加埋嗮一齊，就可以得出嗰個選項嘅效用。呢個模型同傳統預期效用理論等理論最大嘅分別係在於有對照點呢個諗頭：喺舊陣時嘅預期效用理論當中，一個決策者冇乜嘢對照，所以唔會受框架效應影響，但事實證明咗，人類的確係會受到對照點影響嘅。展望理論解釋到好多預期效用理論等打前嘅理論解釋唔到嘅現象，好似係損失規避、後彎勞動供給曲線、同埋逃稅呀噉。諗出展望理論嗰個心理學家仲靠佢嘅研究攞到諾貝爾經濟學獎。

經濟價值
行為經濟學

拎
An introduction to Prospect Theory.
Prospect Theory.

經濟學
決策